

**ROMÂNIA**

**JUDEŢUL SUCEAVA**

**PRIMĂRIA MUNICIPIULUI CÂMPULUNG MOLDOVENESC**

Str. 22 Decembrie nr.2, cod 725100

Tel: 004 0230 – 314425 [primaria@campulungmoldovenesc.ro](mailto:primaria@campulungmoldovenesc.ro)

Fax: 004 0230 - 314725 [www.campulungmoldovenesc.ro](http://www.campulungmoldovenesc.ro/)

Stimati cetățeni,

În perioada Sărbătorilor de iarnă, prin specificul activităților desfășurate, crește riscul de producere a incendiilor, cu consecințe deosebit de grave.

Pentru reducerea și eliminarea, în perioada premergătoare și a Sărbătorilor de iarnă vă rugăm să asigurați următoarele măsuri minimale de prevenire a incendiilor:

* Nu aprindeți artificii sau lumânări în bradul de Crăciun sau în aproprierea acestuia. Indiferent că este natural sau artificial, acesta se poate aprinde rapid conducănd la incendierea locuinței!
* Nu utilizați instalații/decorațiuni electrice cu defecțiuni sau improvizații!Puteți provoca astfel un incendiu!
* Nu solicitați excesiv instalația electrică prin utilizarea simultană a mai multor aparate electrice a căror putere însumată poate depăși puterea instalației electrice a locuinței dumneavoastră!
* Nu amplasați bradul de Crăciun în apropierea unor surse de caldură: sobe, calorifere sau alte mijloace de încălzire!
* Nu utilizați lumânări sau alte surse de aprindere cu flacără deschisă în apropierea materialelor combustibile sau inflamabile!
* Nu amplasați materiale combustibile sau inflamabile în apropierea surselor de căldură!
* Nu lasați sobele cu focul aprins atunci când părăsiți locuința sau înainte de culcare!
* Decuplați aparatele electrice de încălzire la plecarea din locuință sau înainte de a adormi!
* Se interzice copiilor jocul cu petarde,artificii sau alte tipuri de pocnitori artizanale!

NU UITATI !

Traditionala sacrificare a porcului din aceasta perioadă nu trebuie sa ne pună în pericol gospodaria. În acest sens respectați urmatoarele reguli:

* alegeți locul pentru pârlirea porcilor la o distanță de siguranță față de construcții sau depozite de furaje;
* buteliile de gaze utilizate la pârlirea porcilor trebuie amplasate la distanță față de arzător, iar furtunurile să fie prevazute la capete cu coliere de fixare;
* Confecționați afumătorile din zidării de cărămidă și materiale incombustibile și amplasați-le independent de celelalte construcții din gospodărie.

Cu stimă,

PRIMAR,

Mihaiță Negură